
<1  impetrandos  surnmos  in  medicina  honores  quam- 
nam  rem  accuratius  mihi  pertractandam  sumerem  cogi- 
tanti  in  inenlem  venit  disserere  quaedam  de  resecti- 
onibus  et  exarticulationibus , quae  in  ossibus  tarsi  in- 
stituuntur.  Quamquam  pluribus  huiusmodi  operationi- 

Ibus  iam  adfui,  tamen  mihi  accidit,  ut  earum,  quibus 
astiti  earumque  effectum  ipse  vidi  et  observavi,  unius 
modo  decursum  describere  possiin.  Casus  omnino  a 
| me  enarrati  etsi  non  plane  singulares , certe  tamen 
diligentiori  pertractatione  digni  sunt,  quum  in  tota  me- 
dicinae  disciplina  paucae  inveniantur  partes  minus  ad- 
huc  cultae  et  pertractatae,  quam  ea  , quae  ad  resec- 
\iones  et  exarticulationes  pertinet,  ita  ut  quidquid  hac 
^in  parte  efficiatur,  pervulgari  atque  in  medicorum  cog- 
nitionem  venire  optandum  sit.  Ut  in  universum  saepe 
iam  quaestio  exorta  est,  num  in  multis  morbosis  ex- 
tremitatum  affectionibus  resectio  an  amputatio  sit  prae- 
ferenda,  ita  praecipue  in  ossium  tarsi  morbis  medici 
dissentiunt,  utra  instituenda  sit  operatio.  Quod  ad  am- 
putationem  attinet,  negari  non  potest,  quin  sola  iam 

cogitatio  de  membro  removendo  aegrotis  maximum 
terrorem  iniiciat  atque  experientia  docet,  multos  mor- 
tem praeferre  aegrotos  quam  talem  in  se  operationem  ; 
pati.  Etenim  non  ignorant,  amputatione  periculuin,  in 
quo  per  se  iam  vita  versatur,  mnltum  augeri  posse; 
sciunt  enim,  etsi  prosperrimum  eventum  habeat  haec 
operatio,  certe  tamen  membrum  ipsis  aufferri  atque 
turn  reliquam  vitam  truncato  corpore  esse  degendam ; 
qua  cogitatione  ambitio  magis  minusve  semper  debili- 
tatur;  sperant  etiam  interdum,  fore  ut  sino  tali  opera- 
tione  corpus  adeo  deformante  et  membrum  et  vita  con-  ] 
serventur.  Quae  res  omnes  maxima  saepe  impedi- 
dimenta  medico  obiiciunt,  quominus  banc  operationem  | 
instituere  possit.  Resectione  vero  atque  excision*  | 
malo  affectarum  partium  medicus  persaepe  talia  etiam  | 
mala  aufferre  potest,  ad  quae  sananda  veteres  medic  , 
totum  membrum  removendum  esse  putassent.  [ 

Partiales  pedis  amputationes;,  quae  in  chirurgi  , 
ineunte  demum  18.  saeculo  institui  coeperunt  (Garew  ( 
geot  1720)  quaeque  inter  tarsum  et  metatarsum  et  in  c 
ter  ossa  tarsi  ipsius,  in  linea  ea,  qua  calcaneus  et  talu  p 
cum  osse  cuboideo  et  osse  naviculari  coniunguntur,  in  , 
stitui  solent,  etsi  ars  medendi  permultum  sine  dubi  |( 
is  profecit,  tamen  eo  tantum  adhiberi  possunt , ul]  v 
planta  pedis  tota  illaesa  atque  igitur  ad  lobum  eff  , 
ciendum  apta  est.  In  arnputandi  methodis,  quas  Syin  j |j 

Jager,  Pirogoff  instituerunt , licet  maxime  praeclarae 
sint,  (amen  anterior  pedis  pars  semper  tollitur  atque 
i corpus  truncatur , quamquain  non  dubium  est,  quin 
| partes,  quae  supersunt,  inunere  suo  bene  fungi  possint. 

In  anteriore  quidem  pedis  parte  partiales  ainpu- 
tationes  institui  possunt  sine  periculo , ne  adhibendi 
pedis  facultas  iis  deleatur.  Ubi  vero  caleaneus  et 
talus  morbo  affecti  sunt,  nullum  aliud  esset  remedium, 
quam  exarticulatio  ex  articulo  pedis,  vel  amputatio 
supra  maleolos , nisi  chirurgus  ad  haec  quoque  ossa 
procedere  conaretur. 

Id  autern  satis  intelligitur,  resectionibus  in  ossibus 
tarsi  amputationes  nunquam  sublatum  iri  in  certis  qui- 
busdam  casibus,  praesertim,  quum  aegroti  morbis  debi- 
> litati  atque  infirmi  sint,  ut  e.  g.  ii,  in  quibus  sympto- 
mata  adsunt  tuberculoseos  longius  iam  progressae. 
Hi  eniin  longinquam  quae  plerumque  post  resectiones 
■sequi  solet,  suppurationem  sustinere  non  possunt. 
Quare,  si  operatio  in  iis  instituenda  videtur,  amputatio 
ceteris  est  praeferenda.  (Sic  non  multum  abhinctem- 
poris  in  clinico  chirurgico  Bonnensi  aegrotum  obser- 
vavimus,  in  quo  propter  cariem  dexteri  calcanei  fistu- 
llosam  operatio  esse  videbatur  instituenda,  symptoinata 
'vero  magnopere  iain  colliquativa  talem  desiderabant 


operandi  methodum,  qua  adhibita  vulnus  celerius  glu- 
tinari  sperandum  erat.  Syntei  methodo  uti  placuit; 

quo  factum  est,  ut  aegrotus  nunc  fere  plane  restitu- 
tus  sit.  Nocturni  sudores,  diarrhoea  (profusio  alvi), 
pulsus  frequens  comminuti  sunt;  secretio  saniei  desiit: 
vires  aegroti  in  dies  crescunt.  Si  hoc  in  casu  resec- 
tio  esset  facta,  per  quantum  temporis  forsan  de- 
bilitata  aegroti  conditione  vulnus  operationis  im- 
purum  fuisset  ichorem  secernens  ulcus!) 

In  universum  tamen  resectio  vel  exstirpatio  os- 
sium  tarsi  nisi  nimia  efficitur  substantiae  jactura,  ope- 
ratio  est  multo  minus  periculosa,  atque  offendens,  quam 
amputatio  membri.  (Secundum  Malgaigne  letalis  ampu- 
tationum  exitus  fere  2/s  °/0>  resectionum  fere  % %, 
nostris  casibus  etiam  prosperior  eventus  est.) 

Sanguinis  enim  circulatio,  quae  in  arnputationibus 
semper  intermittitur,  resectione  percrebro  non  commi- 
nuitur,  quum  arteriae,  nisi  semper,  saepe  tamen  illae- 
sae  manere  possint.  Perficere  vero  resectionem  ope- 
ratio  est  magnis  difficultatibus  subiecta  et  qui  earn  in- 
stituere  conatur,  ei  non  solum  magnam  anatomiae  et 
chirurgiae  scientiam  inesse  oportet,  sed  etiam  ingenii 
acumen  et  prudentiam  in  diiudicandis  singulis  casibus; 
accuratum  studium  effectuum , quos  habet  vis  medica- 
trix  naturae  atque  magnam  in  hac  naturae  vi  confiden- 
tiam.  — Difficultates  autem  eo  exsistunt,  quod  ossa 
aliud  alii  infixa  sunt  et  ligamentis  pro  ossium  magni- 
tudine  validissimis  coniuguntur.  Etsi  enim  situs  eorum 

certis  locis  superficialis  nudationera  permittat  non  diffi- 
cilem  neque  magnum  periculum  cfficiat  maiora  vasa 
nervosque  laedendi,  etsi,  molli  spongiosaque  ossium 
substantia,  celeriter  effici  possit  persectio,  tamen  inae- 
qualis  forma  atque  firmitas,  qua  adiacentibus  partibus 
adhaerent,  causa  est,  cur  persaepe  operatio  non  sine 
magna  diruptione  et  laceratione  partium  mollium  exsequi 
possit,  praesertim,  ubi  in  massa  morbose  mutata  ope- 
ratio instituenda  est. 

Praeterea  esse  debet  curatio,  quae  has  operationes 
sequitur,  valde  cauta  atque  accurata,  quum  non  suffi- 
ciat,  vulnus  operatione  factum  glutinari,  sed  etiam  ne- 
cesse  sit,  pedi  inter  sanationem  talem  dare  formam 
atque  flrmitatem,  ut  postea  corporis  onus  tolerare  eique 
certum  statumen  esse  possit. 

Hinc  satis  apparet,  ei  qui  scalpello  curaturus  est, 
multos  variosque  superandos  esse  labores;  quos  qui 
nolit  subire,  operationem  potius  prorsus  omittat,  quam 
in  pede  resectionem  instituat. 

Resectiones  horum  ossium  sunt  aut  totales,  quas 
nominaverunt  exstirpationes  vel  excisiones  ossium,  aut 
partiales , in  quibus  singulae  modo  ossium  partes  re- 
moventur.  Universales  indicationes  propositae  sunt  hae : 
luxationes  irreponibiles,  fracturae  complicitae,  obtritus  in 
ossibus  sclopeto  effecti,  morbi  organici,.quales  sunt  caries, 
necrosis,  exostosis,  tumoresin  ossibus  et  pseudopiasmata. 

Non  indicatae  pulantur  operationes  in  illis  casi- 
bus  ubi  ii,  in  quibus  operatio  instituenda  est,  provec- 
tiore  iam  aetate  sunt,  (quamquam  aetas  ipsa  per  se 
operationem  non  prohibet,  sed  quia  vires  turn  omnino 
quasi  usuratae  sunt)  vel  ubi  valetudinis  conditio  non 
talis  est,  ut  suppurationein , quae  plerumque  resectio- 
nem  sequi  solet,  sustinere  possit  e.  g.  tuberculosi 
longius  iam  progressa,  vel  ubi  adsunt  conditiones  sy- 
philiticae,  scorbuticae  caet.  Caries  secundaria  vel  ne- 
crosis, quae  nudatis  ossibus  carcinomate  partium  mol- 
lium  ortae  sunt,  non  indicant  resectiones,  sicut,  ubi 
partes  molles  ita  diruptae  sunt,  ut  ad  vulnus  obtigen- 
dum  non  sufficiant,  amputatio  est  praeferenda. 

Prognosis  caute  est  instituenda , praecipue  in  iis 
hominibus,  qui  infirma  invalidaque  corporis  conditione 
utuntur.  In  plerisque  casibus  hae  resectiones  plus 
temporis  ad  sanandum  desiderant , quam  amputationes; 
sed  huius  rei  incoinmodum  et  molestia  multum  com- 
ininuuntur  prospero  eventu , qui  resectiones  crebro 
prosequi  solet. 

Si  postea  etiam  amputationem  institui  necessarium 
videatur,  prognosis  tainen  non  in  peius  mutatur,  nisi 
partes  molles  e.  g.  exoriente  gangraena  inagis  iam 
infiltratae  sunt.  Pus  vero  interdum  largissime  secer- 
nitur , quo  evenit , ut  in  partibus , quae  circum- 
sunt,  multum  puris  coeat;  ac , incisionibus  tempestivis 

prolatis,  percrebro  observatum  est  aegrotos  pjaenna 
periisse.  Denique  puto,  in  huiuscemodi  resectionibus 
morbum  recidivum  multo  magis  esse  timendum,  quam 
i„  amputationibus  atque  resectionibus  aUorum  ossium, 
qnum  cam  ob  causam,  quod  plerumque  in  cavo  plus 
utinusve  alto  operatio  est  instituenda,  ubi  operation, s 
quasi  campus  non  patet  ideoque  etiam,  summa  cant, one 
adhibita,  partes  morbosae  relinqui  possunt,  turn  earn  ob 
causam,  quod  in  universum  in  mollibus  spongiosisque 
ossibus  morbus  recidivus  saepe  iain  observatus  est. 
Fergusson  ')  a.  1844  in  *iro  calcaneum  e causa  ca- 
riei  excidit;  duobus  proximis  annis  tres  operationes  in 
pede  faciendae  erant ; a.  1851  in  pedis  articulo  exar- 
ticulationem,  a.  1852  in  cure  amputationem  perfect 
Vixdum  sanato  viro  testiculi  exstirpandi  erant. 

Explorations  institutae  in  iis,  qui  post  tales  ope- 
rationes sanati  sunt,  defectum  demonstrarunt  magno- 
pere  comminutum  esse  eo , quod  ossa  proximo  adia- 
centia  aiiud  alii  magis  se  appropinquarant;  spatium  in- 
ter ea  reliction  tela  ligamentosa  repletum  vrdetur. 

Regeneratio  horuin  ossiunr  difficilior  esse  putatur 

quam  longorum  ossium. 

Fergusson 1  2)  in  pede,  quern  in  articulo  tibio-tar- 


1)  Lancet.  1853.  22.  Jan. 

2)  Med.  times  1851.  luni  14- 

sal.  exstirpaveral,  (vide  supra)  calcaneurn  partim  rege- 
neratum  esse,  partim  substantiae  amissae  loco  telam 
fibrocartilaginosam  adesse  invenit.  Pe*  lunctionibus 
suis  bene  fungi  potuerat. 

Dr.  Albert  Wagner  >)  explorationibus  hae  de  re 
institutis  invenit,  periostium in  repletione  factae  ossium 
lacunae  primum  locum  tenere,  neque  uuquam  post 

exstirpationem  ossis  regenerationem  ossium  obser- 
vavit. 

Onod  ad  operationemipsam  attinet,  satis  constat, 
primum  incisionem  per  exteriora  integuments  facien- 
dam  esse,  nisi  iam  vulnus  vel  apertura  adest,  quibus 
uti  iiceat.  Hoc  in  casu  eae  commendatae  sunt  inci- 
siones,  quae  rectis  acutisve  angulis  concurrent.  Syme 
mcisiones  decussatas  designavit.  Chassaignac  »)  omnes 
laciniosas  decussatasque  incisiones  refntat,  quum  sim- 
plicibus  rectis  curvatisve  incionibus  ossa  melius  com- 
modiusque  nudari  possiut  atque  operationem  meiiorce- 
leriorque  partium  moilium  glutinatio  sequatur.  Sed 
mih.  forma  atque  magnitude  incisionibus  in  „e 

casu  ex  sola  casus  natura  instituenda  esse  videtur.  — 

Os  vel  ossa  pro  casus  natura  a partibus,  quae  circum- 
sunt,  solvuntur,  in  sana  parte  persecantur  ac  remo- 


1)  Schmidts  Jahrb.  1854.  No.  5 S.  267. 

2)  Concursthese  1850.  p.  114.  ■ 

ventur ; vasa  , quae  sanguincm  mittunt,  torquentur  vel 
deligantur.  Ncrvos  et  tendines  musculorum,  si  qui 
super  removondas  ossium  partes  se  extendunt,  ser- 
varj  oportet,  quum  aliter  operatio  ad  prosperum  even- 
turn  perduci  non  possit. 

Cavum  operationis  linteo  carpto  tegatur  atque  ora 
vulneris  emplastro  adhaesivo  attrahantur  oportet;  quod 
mihi  videtur  melius  esse  quam  sutura  cruenta,  et  pri— 
mae  intentionis  eonatus,  quoniam  suppurationein  exsisti 
fere  necesse  sit  et  vulnere  plane  clauso  efficiatur,  ut 
pus  in  abscessus  coeat.  In  curatione,  quae  sequitur, 
imprimis  id  videndum  est,  ut  aer  et  temperatura  sa- 
lubres  sint,  ut  aegroti  ipsius  atque  morbosi  membri 
cubatio  accommodatissima  sit,  ut  vulnus  diligenter  cure- 
tur,  ut  ligamina  et  apparatus  quieti  et  motui  apti  sint 
et  ut  forma  abnormiter  conimutata  restituatur. 

Saluberrimum  mihi  videtur,  partes,  in  quibus  ope- 
ratio facta  est,  in  aquae  tepidae  balneis  ponere  primo 
tempore  perpetuis,  quo  idem  prosper  eventus  efficiatur, 
quern  nuper  nos  post  amputationes  in  clinico  Bon- 
nensi  institutas  observavimus.  Interdum  etiam  opus 
est  remediis  pharmaceuticis  et  externe  et  interne  ad- 
hibendis.  Diaeta  aegroti  constitution!  adaptanda  est; 
modo  parca,  modo  copiosa  esse  debet.  In  universum 
copiosior  victus  magis  commendandus  est , quam  par- 
cus.  Ut  denique  meam  ipsius  sententiam  proferam, 

equidem  resectiones  in  ossibus  tarsi  longe  praeferen- 
das  esse  arbitror  arnputationibus , nempe  in  iis  casi- 
bus,  in  quibus  omnino  resectiones  ad  felicem  perdu- 
cuntur  proventurn.  Quare  antea  est  statuendum,  quo- 
usque  malum  se  extendat;  quern  ad  finem  Jager  inci— 
siones  diagnosticas  (Probeincisionen)  prae  ceteris  com- 
mendavit.  Nam,  ut  iam  supra  dictum  est,  si  malum 
nimis  longe  se  extendit,  operatione  prosper  exitus  nullo 
modo  effici  potest.  Quamobrem  operationem,  si  apta 
cognita  est,  non  differre  licet,  quum  quaque  mora  ma- 
lum iu  ossibus  et  partibus  mollibus  crescat,  praeterea 
vero  resorptione  saniei  vires  aegroti  inagis  magisque 
resorbeantur.  Potest  quidem  operatio  non  semper 
statim  effici,  quia  universalis  diaetetica  nec  minus  me- 
dicamentosa curatio  persaepe  praemittenda  est.  Hanc 
vero  quamvis  diligentissima  cura  adbibita  non  semper 
exoptatum  exitum  habere  experientia  docet.  Quae  res 
quum  multis  aliis,  turn  et  eo  comprobatur  documento, 
quod  proferam  in  historia  morbi  adolescentis,  postea 
describenda. 

Historia  harum  resectionum  initium  capit  XVII 
demuin  saeculo , quo  tempore  singula  iam  , etsi  rara 
huiuscemodi  operationum  exeinpla  inveniuntur.  Licet 
enim  antiquissimis  chirurgiae  temporibus , quatenus 
concludi  potest  ex  Hippocratis , Celsi  indiciis , atque 
medio  aevo,  ut  Ambrosius  Pareus,  Fallopia,  Fabric,  ab 

Aquapendente,  Fabric.  Hildanus,  Marc.  Aurel.  Servinus 
enarrant,  quasi  initia  harum  resectiouum  in  illis  ossi- 
bus  observari  possunt,  quum  in  iis,  sicut  in  aliis  cari- 
osae  vel  necroticae  partes  delimarentur  et  deraderen- 
tur,  tarnen , postquam  de  amputatione  doctrina  inter 
turn  temporis  chirurgos  valcre  coepit,  liaec  operatio  ut 
commodior  celeriorque  curationis  methodus,  sicut  hodic 
quoque  saepe  fit,  ceteris  praeferebatur,  nulla  vero  ra- 
tione  habita,  nurn  morbus  solam  superficiem  an  totum 
os  afFecerit. 

Hoc  modo  autem  inulta  femora  multaque  brachia 
amputatione  prorsus  rernota  esse,  quae  resectione  ad- 
hibita  per  multos  annos  muneribus  suis  bene  fungi 
potuissent,  facile  potest  intelligi;  sed  ut  in  universum 
illo  tempore,  ita  hoc  quoque  in  casusanarum  partiurn  con- 
servatio  in  removendis  morbosis  minus  respiciebatur. 

Progressibus  vero , quos  temporum  decursu  chi— 
rurgia  operativa  fecit,  factum  est,  utquam  manca  atque 
imperfecta  sit  ilia  curandi  methodus,  clare  perspicue- 
que  intelligeretur.  Satis  hoc  apparet  ex  Heisteri  ver- 
1)is,  qui  dicit,  sui  temporis  chirurgos  iure  praeferre 
digitos  ab  ossibus  metatarsi  solvere , haec  ab  os- 
sibus  tarsi,  atque,  ubi  malum  iam  creverit  altiusve  pro- 
cesserit,  ossa  tarsi  aliud  ab  alio  removere , ligamentis 
in  iis  solutis ; aegrotum  post  sanalionem  truncate 
pede  melius  ingredi  posse,  quam  artificioso.  Neque 

aliud  est,  quod  dicit  Bell,  universalera  regulam  esse 
proponendam , ne  aliae  partes , nisi  morbose  affectae 
auferantur,  etiamsi  duo  tantum  sana  ossa  reliquantur, 
quum  calceamenti  bene  effarti  atque  solidae  firmaeque 
soleae  auxilio  minima  ctiam  pedis  pars  adhiberi  possit. 

Recentioris  imprimis  chirurgiae  progressibus  fac- 
tum est,  ut  resectiones  etiam  in  ossibus  tarsi  insti- 

•*  . 

tutae  sunt. 

Ambobus  Moreau,  etsi  non  primi  fuerunt,  qui 
tales  operationes  effecere,  tamen  magna  debetur  laus, 
quod  ad  progressus  earum  permultum  contulerunt. 

Talus  potissimum  est  illud  os,  in  quo  resectio  et 
exstirpatio  prioribus  temporibus  institutae  sunt.  Cau- 
sae erant  luxationes,  laesiones  ex  vulneribus  sclopeti 
ortae,  atque  organica  ossium  mala,  praecipue  caries. 
Plerique  casus,  qui  enarrantur,  prosperum  eventum 
habuerunt,  quum  aegroti,  in  quibus  operatio  instituta 
erat,  postea  pede  uti  potuerint. 

Illis  25.  casibus  resectionum  huius  ossis,  qui  re- 
feruntur  in  Rustii  *)  chirurgiae  compendio  quorumque 
duo  tantum  improspere  successerunt , hoc  loco  adii— 
ciendi  sunt  illi  casus,  quos  Jager 1  2 3)  enarrat  atque  de- 
cern casus  a Ried  s)  commemorati. 


1)  B VI.  S.  652. 

2)  Consp.  resect,  p.  25. 

3)  Resect,  d.  Knochen.  S.  446. 

Insignis  casus  luxationis  tali,  quem  Chabanon  *) 
enarrat,  is  est,  in  quo  hoc  os  extrahebatur ; opera- 
tionem  prosper  eventus  est  secutus. 

Iaegeri a)  operandi  methodus  haec  est:  Articulus 
pedis  ab  interiore,  vel  ab  utraque  parte,  incisione  ape- 
ritur , quae  os  tn  semicirculi  speciem  circumit;  talus 
simplice  vel  duplice  hamo  (Muzeux  Hakenzange)  exci- 
pitur  attrahiturque  atque  firma  inter  eum  ligamenta  et 
calcaneuin  et  os  naviculare,  partirn  solido  forfice  (Cow- 
persche  Scheere),  partirn  scalpello,  ducente  indice  digito 
sinistro  solvuntur. 

Etiam  Rognetta 1 2  3)  singularem  operandi  methodum 
indicat.  Itidem  M.  Mayor  4 5)  in  Lausanna , qui  parti- 
alem  resectionem  praecipue  tali  et  calcanei  compluries 
perfecit,  singulari  nrethodo  usus  est,  quam  magnae  esse 
utilitatis  exemplis  comprobat. 

Gunther  s)  articulum  aperiendum  esse  putat  for- 
mando  ab  utraque  parte  parvos  quadratos  lobos,  arti- 
culi  ligamenta  solvendo  atque  os  forcipe  vel  hamo  in 
unam  partem  volutando  et  removendo.  In  resectione 


1)  Schmidt’s  Jahrb.  1851.  H.  I.  S.  72. 

2)  Handworterb.  f.  Chirurgie  u.  Augenh.  B.  V.  S.  437. 

3)  Behrend,  Repert,  d.  med.-chirg.  J.  d.  Aush  1834  Mai. 

4)  Schmidt’s  Jahrb.  1834.  S.  45. 

5)  Operat.  Lehre  am  Cadaver. 

articuh  pedis  talus  etiam  saepe  totus  extractus  est; 
inter  alios  iam  a Moreau  ’)  patre  (1792)  propter  ca- 
nern ; a Read 1  2)  propter  laesionem  e sclopeti  vulnere 
ortam,  in  quo  casu  sanatio  observata  est  anchylosi 
effecta;  a Jager  3)  bis  (1833  et  1835),  in  prime  casu 
propter  fracturam,  tribus  iam  annis  ante  factam.  Ope- 
ratic singularibus  difficultatibus  subiecta  erat  quia  articulus 
anchyloticus  erat.  Successus  prosper  evasit.  In  altero 

casu  operatic  instituta  est  propter  cariem;  morbi  recidivi 

causa  anno  post  crus  inferius  amputandum  erat. 

Partialis  resectio  calcanei,  etsi  saepe  cum  resec- 
tione  tali  coniuncta  sit,  saepe  tamen  etiam  sola  insti- 
tuta  est.  Prioris  casus  exemplum  iam  Riverius  4 5) 
profert,  in  quo  chirurgus,  cui  Formio  nomen  erat, 
glandem  plumbeam , quae  in  os  penetraverat,  trepana- 
tione  amovit.  Ried  s)  operationes  enarrat,  quas  Hey, 
Moreau  filing  , Liston,  Dietz,  Syme,  Signoroni,  Wilhelm 
Godard,  Velpeau,  Blasius,  Textor  propter  cariem  in- 
stituerunt.  Jager  quoque  earn  perfecit,  carie  longe 
iam  extensa,  in  quo  casu  ab  utraque  ossis  parte  lobi 
formabantur  atque  solutis  eorum  ligamentis  totum  os- 

1)  Vers,  liber  Resect.  S.  96. 

2)  Velpeau  raed.-operat,  T.  II  p.  739. 

3)  Ried  S.  439. 

4)  De  medicina. 

5)  Resect.  S.  448. 

sis  corpus  amovebntur  et  solus  posterior  processus 
relinquebalur.  Initio  pcs  allius  attollebatur , ita  ut 
crure  inferiore  unguium  efficeret  acutum.  Cuius  rei 
incommodo  aptis  regulis  >blato  aegrotus  quidem 
standi  atque  ambulandi  facultatem  recepit , proprus 
vcro  operationis  exilus  non  notus  est,  quum  aegrotus 
fistulis  nonduin  clausis  nosocoirium  linqueret. 

Partiales  huius  ossis  resectiones  plerumque  bonum 
habent  exitum,  praecipue,  si  lalerales  tantum  partes 
amoventur,  quum  hac  re  adhibendi  pedis  facultas  fere 
non  intermittatur. 

Totalis  calcanei  resectio  in  universum  videtur 
prosperum  eventum  non  habere,  i.  e.  non  praebere 
spem,  fore  ut  pes  muneribus  suis  postea  bene  fungi 
possit,  quum  et  tendo  Achillis  insertionem  suam  et 
pes  principals  sua  subsidia,  tuberum  calcanei  et  ligg. 
calcan.  cuboid,  et  calcan.  navic.  plant,  amittat.  Jager 
dicit:  „Wiire  es  niithig,  das  ganze  Fersenbein  zu  ent- 
fernen,  oder  doch  soviel,  dass  die  Insertion  des  tendo 
Achillis  verloren  ginge,  so  musste  man  der  Amputa- 
tion den  Vorzug  geben.  Indess  kann  der  Substanz- 
verlust  doch  durch  einen  entsprechenden  Absatz  am 
Stiefel  ersetzt  werden  und  es  gewohnt  sich  der  Kranke 
auch  daran,  auf  dem  Ballen  zu  gehen.  Die  Fahigkeit 
zu  gehen,  wird  nicht  aufgehoben,  und  der  Fuss  ist 
immerhin  brauchbarer  als  ein  kunstliches  Cdied. 

Blasius  quoque  in  libro  „Beitrage  zur  praktischen 
Chirurgie“  quatuor  casus  resectionis  calcanei  enarratj 
quibus  omnia  ea , quae  contra  hanc  operationem  di- 
cuntur , refutantur  atque  prosper  eventus , quern  post 
Blasii  tempus  complures  totales  huius  ossis  resectio- 
nes  habuerunt,  satis  causae  est,  cur  haec  operatio  non 
parvi  sit  aestimanda. 

Recentiore  tempore  H.  M.  Greenhow  ')  duodecim 
composuit  exstirpationis  calcanei  casus,  quorum  even- 
tus plus  minusve  prosperi  evasere.  His  accedit  casus 
a Dr.  I.  Heussero 1  2)  euarratus , qui  itidem  propter 
cariem  calcanei  resectionem  totalem  instituit,  quae  len- 
tum  quidem,  sed  prosperum  successum  habuit. 

Itidem  propter  cariem  excisio  calcanei  effecta  est 
ab  A.  G.  Field  3)  in  Margate.  Quatuor  dierum  spatio 
orae  vulneris  coniungebantur.  Num  postea  pes  mu- 
neribus  suis  bene  fungi  potuerit,  non  relatum  est. 

Formatio  unius  vel  duorum  loborum,  cum  superi- 
ore  vel  inferiore  basi,  ad  operationem  efficiendam  pro- 
posita  est;  nec  minus  commendata  incisio  horizontalis 
circum  calcem,  atque  formatio  lobi  unius  e planta. 

Exstirpationein ossis  navicularis  soliusSchrauth 4) 


1)  Brit.  Rev.  Iuly  1853. 

2)  Schweiz  K.  Zeitschr.  2.  1854. 

3)  Schmidt’s  Iahrb.  1853.  No.  1.  S.  71. 

4)  Giinther,  Lehre  v.  d.  blut.  Operationen.  VI  L.  S.  34. 

m milile  elTecit  eventu  tarn  prospero  , ut  is  post  sa- 
nationem  in  obeundis  militiae  muneribus  pergere  posset. 

Liston  *)  extirpationem  huius  ossis  atque  duorum 
ossium  cuneiformium  propter  cariem  instituit. 

liiger1  2)  (a.  1832)  os  naviculare  simul  cum  talo 
atque  parte  calcanei  propter  cariem  extraxit.  Haec 
operatio  perbene  suecessit,  quum  aegrotus  tribus  sep- 
timanis  post  pedem  iam  tollere  atque  in  omnes  partes 
inovere  posset. 

Secundum  Moreau  iun.  sanatio  hoc  in  casu  ple- 
,-umque  celeris,  atque  eventus  prosper  est.  Alia  huius 
ossis  exstirpandi  methodus  indicata  est  in  libio,  cui 
titulus : „Handworterbuch  der  gesammten  Chirurgie  und 
Augenheilkunde“  p.  438.  Inter  exstirpationes  ossium 
cun  eifo  rmium  commemorandaesunt  operationes,quas 
Moreau3)  sen.  Liston  4),  Textor  5),  Saviard  6 7),  (propter 
necrosim),  Lamotte  ’)  (propter  vulnps  sclopeti),  Mal- 
vani  8)  propter  cariem  instituerunt.  — 


1)  Edinb.  med.  and.  surg.  Journ.  1821. 

2)  Ried  S.  451. 

3)  Moreau  jun.  Vers.  22.  Beob.  S.  117, 

4)  Velpeau  med.  operat.  II.  p.  731. 

5)  Wiedererz.  d.  Knochen  S.  24. 

6)  Velpeau  II  S.  728. 

7)  Ibid. 

8)  Gas.  med.  1838  p.  314. 

Dr.  Achille  Massarani  *)  in  Tremasine  exarticu- 
ationem  primi  et  secundi  ossis  cuneiformis  propter 
cariem  bono  successu  effecit. 

Lisfranc 1  2)  exarticulationem  effecit  secundi  etter- 
tii  ossis  cuneiformis  cum  ossibus  metatarsi,  quae  illis 
respondent.  Vebemens  inflammatio  incidit,  qua  sub- 
lata  aegrotus  pede  satis  bene  uti  potuit. 

Ruyer  3)  priora  ossa  cuneiformia  cum  primo  osse 
metatarsi  propter  cariem  complurium  annorum  removit. 
Successus  evasit  bonus. 

Tria  ossa  cuneiformia  cum  omnibus  metatarsi  os- 
sibus Jobert  4 5)  exstirpavit. 

Alii  insuper  casus  exstirpationis  ossium  cuneifor- 
mium  simul  cum  exstirpatione  ossis  cuboidei  comme- 
morabuntur. 

Prima  huius  ossis  resectio  (secundum  Velpeau  et 
Petrequin)  iam  anno  1636  ab  Heurnio  instituta  esse 
dicitur;  sed  accuratiora  huius  rei  indicia  non  inve- 
niuntur. 

Moreau  *)  sen.  os.  cuboideum  propter  cariem  ex- 


1)  Gazz.  lomb.  43.  1852. 

2)  Velpeau  H 337. 

3)  Revue  mdd.  1832  IV.  S.  187. 

4)  Annal.  d.  1.  chir.  Et.  p.  133. 

5)  Moreau  iun.  Vers.  S.  117. 

traxit  simul  cum  osse  cuneiformi  tertio,  posteriore  ex- 
tremitate  metacarpi  quarti  atque  ilia  calcanei  parte, 
quae  cum  osse  cuboideo  coniuncta  est. 

Hanc  operationem  bonus  eventus  prosecutus  est. 

Hey  ')  in  articulatione  totius  metatarsi  maiorem 

ossis  cuboidei  partem  extraxit. 

Velpeau 1  2)  resectionem  effecit  anterioris  ossis  cu- 
boidei dimidii,  atque  posteriorum  tertii  et  quarti  meta- 
tarsi partiuro. 

Arbey  3)  adfuit  exstirpationi  ossis  cuboidei  et  os- 
sis cuneiformis  tertii. 

Syme  4)  itidem  os  cuboideum  atque  partem  ossi- 
um,  quae  circumsunt,  extraxit. 

Recentiore  aetate  huius  ossis  extractio  ab  I.  F. 
Heyfelder  5)  in  muliere  propter  cariem  ossis  cuboidei 
et  calcanei  effecta  est.  Post  trium  mensium  curam 
aegrota  dimissa  est  non  ita  tamen  sanata,  ut  pede  uti 
posset.  Anno  1848  morbus  recidivus  incidit,  quam- 
obrem  a.  1849  amputatio  in  articulo  pedis  efficienda 
erat.  Relatio  sectionis  non  adest. 


1)  Chir.  Beob.  aus  d.  Engl.  1820.  S.  403. 

2)  Med.  op6rat.  II.  731. 

3)  Ibid.  p.  730. 

4)  Ausschn.  kr.  Gelenke.  S.  143. 

5)  IJeber  Resect  und  Amputat.  S.  171.  1855. 

Ut  os  naviculare,  cuboideum,  ossaque  cuneiformia 
denudentur,  secundum  Moreau  ’)  iun.  in  dorso  pedis 
lobus  est  formandus,  qui  versus  crus  reflectatur.  Muscu- 
lorum peronei  primi  et  secundi  sicut  musculorum  tibia- 
lis anter.  et  poster,  tendines  nunquam  in  lobum  ipsum 
recipiendi  sunt,  ne  eorum  insertiones  amittantur.  Nu- 
datis  ossibus,  ligamenta , quibus  ossa  coniungimlur, 
caute  persecentur ; deinde  ossa  singula  compre-hen- 
dantur,  aliud  ab  alio  solvantur,  atque  amoveantur. 

Dr.  Robert1 2)  Confluentiae  decern  casus  resectio 
num  in  ossibus  tarsi  enarrat,  quarum  exiturn  fuisse 
prosperrimum  dicit. 

1.  Resectio  anterioris  processus  atque  partis  cor- 
poris calcanei  propter  cariern  perforantem.  — Sanatio 

A 

perfecta  erat  atque  aegrotus  pedis  adhibendi  faculta- 
tem  recepit. 

2.  Necrotica  caries  calcanei  et  ossis  cuboidei.  — 
Totalis  ;utriusque  ossis  exstirpatio.  — Sanatio 

sine  regeneratione  — Recepta  pedis  adhibendi  facul- 

/ \ 

tas.  — Morbus  recidivus  octodecim  menses  post  sana- 
tionem.  — Mors  phtisi  pulmonuin  effecta. 

3.  Inflammatio  articuli  calcaneo-cuboidalis  con- 
iuncta  cum  deletione  cariosa.  — Resectio  anterioris 


1)  L.  c.  p.  114. 

2)  Originalaufsatze. 

diinidii  calcanei  atque  maximae  partis  ossis  cuboi- 
dei  — Sanatio  (?). 

4.  Caries  articuli  astragalo-calcanealis  et  calca- 
neo-cuboidalis  coniuncta  cum  mollitie  ossium  quae  cir- 
cumsunt.  Sanatio  atque  recepta  pedis  adhibendi  fa- 
cultas. 

5.  Contusio  calcanei  el  posterioris  partis  solutio 
— Vehemens  inflammatio  coniuncta  cum  gangraenae 
indiciis  — Exstirpatio  posterioris  fragmenti  — Sanatio 
perfectaque  pedis  adhibendi  facultas. 

6.  Scrophulosa  sinistri  calcanei  necrosis  — Ex- 
cisio  totius  ossis  — Sanatio  cum  regeneratione  atque 
recepta  pedis  adhibendi  facultate. 

7.  Scrophulosa  utriusque  calcanei  necrosis.  — 
Resectio  sinistri  calcanei,  — Perfecta  sanatio.  — 

Ceteri  casus  sunt  potius  sequestrotomiae , quam 
resectiones. 

Dr.  A.  Mayer  ')  Virceburgi  duodecim  enarrat  re- 
sectionum  casus,  inter  quos  commemorandi  sunt  • 

1.  Resectio  tali  atque  ossis  navicularis  propter 

cariem  — Perfecta  sanatio. 

2.  Resectio  calcanei  cum  excisione  ossis  culjoidei 
propter  cariem.  Sanatio  atque  recuperata  pedis  ad- 
hibendi facultas. 


1)  Deutsche  Klinik  J856.  No.  18.  unci  19. 

3.  Resectio  ossis  navicularis  et  cuneiformis  pri— 
mi  et  secundi  propter  cariem  centralem  — Longinqua 
suppuratio  atque  imperfecta  pedis  adhibendi  facultas. 

4.  Resectio  calcanei  propter  cariem  superficialem 
in  homine  prorsus  scrophuloso.  Sanatio  atque  refec- 
tio  — Lenta  mors  post  phthisin  tuberculosam. 

5.  Excisio  totalis  calcanei  cum  resectione  part, 
condyli  externi  tibiae  sin.  propter  cariem  centralem.  — 
Glutinatio  vulneris  atque  imperfecta  recreatio  post 
trium  mensium  spatium. — Pede  utendi  facultas  perexigua. 

Extractio  ossis  cuboidei  solius  operatio  est  tarn 
rara,  ut  duo  tantum  exempla  eius  inveniri  possint, 
utrumque  recentiore  tempore  factum. 

Prior  casus  est  operatio*  a Textore1)  iun.  effecta. 

Puella , octo  annos  nata , scrophulosa , debilitata 
corporis  conditione  a.  1852  in  nosocomium  recepta 
est.  Aderat  quarto  iam  anno  in  exteriore  pedis  dorsi 
parte  non  procul  ab  osse  cuboideo  ulcus  fistulosum, 
oris  callosis,  per  quod  in  nudatum  et  asperum  os  spe- 
cillum  */4"  immitti  potuit.  Puellae  conditio  bona  cu- 
ratione  melior  est  facta,  pedis  vero  status  idem  re- 
mansit  Quamobrem  operatio  eifecta  est  atque  hoc 
quidem  modo.  Apertura  ulceris  decussatim  incideba- 


1)  Verb.  d.  physiol.-med.  Gesellech.  zu  Wiirtzburg.  IV,  3. 

i tur  atque  quatuor  lobi  inde  aflecti  versus  basim 
ab  osse  solvebantur  et  reflectebantur.  Quum  hac 
vero  re  operationi  perexiguus  tantum  campus  re- 
linqueretur,  partibus  mollibus  autem,  quantum  fieri  po- 
tuit,  parcendum  esset , os  cariosum , quod  non  bene 
comprehendi  et  a coninngentibus  partibus  solvi  poterat, 
forcipe  (Luer’sche  Knochenzange)  concidebatur  atque 
fragmenta  singula  amovebantur.  Fluxio  sanguinis  exi- 
gua  erat  neque  ligatura  necessaria.  Lobi  conhinge- 
bantur  atque  obligabantur.  Yulnus  suppuratione  gluti- 
navit  atque  tribus  mensibus  post  cicatrix  perfecta 
erat.  Adhibendi  pedis  facultas  minime  comminuta. 

Alta  firmaque  cicatrix  ossis  cuboidei  loco  erat. 

Alter  casus  est  operatio,  quam  Nelaton  *)  exeunte 
anno  1853  effecit  Adolescens  habitu  scrophuloso  ex 
refrigeratione  retinuerat  dorsi  pedis  tumorem,  qui  prae- 
cipue  in  exteriore  pedis  margine  cernebalur.  Tumor 
auctus  est,  vehementes  acerbique  dolores  inciderunt, 
ingrediendi  facultas  deleta , rubefacta  cutis  rupta  esr 
saniesque  efiluxit.  Aegroto  in  nosocomium  recepto  in 
pedis  dorso  ante  articulum  pedis  7.  vel  8.  fistulae  in- 
veniebantur,  quae  omnes  in  os  cuboideum  se  extende- 
bant  Substantia  ossis  specillo  perforari  potuit.  Quam- 
obrem  exsdrpationem  ossis  institui  placuit,  quae  hoc 

r 


1)  Q&z.  des  Hop.  1855.  17. 

inodo  effecta  est.  Diffissa  supra  os  cuboidcum  cute 
incisisque  ligamentis  os  in  partes  concision  atque 
amotum  est.  Cetera  ossa  sana  erant.  Operatio  cavuin 
efFecit  non  exiguum,  quod  condensata,  infiitrata  cute 
obtectum,  non  autem  expletum  est.  Operatione  facta 
improsperi  casus  non  inciderunt,  quamquain  complures 
articuli  aperti  erant  Quinto  die  ex  vulnere  bonum 
pus  profluere  coepit.  Duobus  septimanis  post  exorie- 
bantur  bonae  granulationes  atque  sexta  septimana 
praeterlapsa,  vulnus  perbene  glutinatum  erat.  Aegro- 
tus  e nosocomio  dimissus  baculi  auxilio  satis  bene 
ingredi  poterat.  Nihilominus  tainen  Nelaton  mag- 
nopere  verebatur,  ne  plffne  restitutus  sit  aegrotus, 
quum  substantiae  iactura  maior  fuisset.  quam  quae  tela 
cicatricosa  prorsus  explcri  potuisset.  Quum  fines  du- 
orum  extremorum  metatarsi  ossium  subsidium  suum 
amisissent,  facile  fieri  potuit,  ut  debilitas  quaedam  pedis 
motiones  prohibens  remaneret,  quoniam  ingressus  in 
exteriore  pedis  margine  impediretur.  Anno  post  fac- 
tam  opera tionem  praeterlapso  pes  delormationem  osten- 
dit,  quae  non  autem  nisi  ab  oculis  exercitatis  obser- 
vari  potuit.  Processus  quinti  ossis  metatarsi  non  iam 
aderat,  ita  ut  digitus  in  exteriore  pediS  margine  usque 
ad  calcem  progredi  neque  tamen  tuberositatem  seniret. 
Duo  extremi  pedis  digiti  apparuerunt  curtati , quia  ali- 
quantulum  post  curvatam  Iineam  siti  erant,  quae  a finibus 

digitorum  pedis  sani  describebatur.  Duo  postrema  me- 
tatarsi ossa  cicatricis  contractione  paullatim  retracta 
erant  ideoque  plus  dimidio  amissae  substantiae  exple- 
verant.  Maioris  dimidii  loco  erat  uiassa  librosa,  quae 
ossi  siinilis  attingebatur  atque  cum  fmibus  ossium  me- 
tatarsi ita  coaluerat,  ut  eorum  circuitus  non  iam  potu- 
erit  discerni.  Cutis  cicatrix  paullulum  alta  erat  angus- 
taque  et  vix  moveri  poterat.  Fes  omnibus  suis  mu- 
neribus  bene  fungi  potuit,  quum  saltandi,  saliendi  atque 
corporis  onus  in  exteriorem  pedis  marginem  inclinandi 
facultas  adesset  perfecta. 

Serie;s  anterior  ossium  tarsi  totaliterexstirpata 
est  a De  Mousse1)  et  prospero  quidem  eventu;  prae- 
terea  recentiore  tempore  Wakley  2)  eandem  perfecit 
operationem  extractis  simul  calcaneo  et  talo.  Hoc  quo- 
que  in  casu  operatic  prospere  successit.  Non  ignoti 
sunt  complures  e priore  tempore  casus , in  quibus 
tarsi  partes,  singulis  vero  ossibus  non  indicatis,  extra- 
hebantur. 


Casus  I. 

Carolus  Cattenborn  21  annos  natus  e Foerde  — 
Aegrotus  e familia  prorsus  sana  oriundum  sese  neque 


1)  Velpeau  mdd.  op<$rat  II.  p.  729. 

2)  Lane.  angl.  1848.  Iuliet.  I. 


30 


unquam  morbo  affectum  fuisse  affirmat.  Anno  abhinc 
tumorem  observavit  sinistri  pedis,  paullatim  exorien- 
tem  atque  initio  dolore  vacuum,  in  quo  quatuor  dein- 
ceps  aperturae  exstitarant,  quarum  media  maiorque  in 
dorso  pedis  primum  exorta  erat.  Ex  his  aperturis 
liquor  male  olens  atque  purulentus  profluebat.  Quam- 
quam  facultas  pedem  in  omnes  partes  movendi  fere 
non  comminuta  erat,  tamen  quisque  huiusrei  faciendae 
conatus  effecit  dolorem  atque  copiosiorem  ex  illis 
aperturis  secreti  fluxionem.  Quamobrem  ajj  ejusmodj 
conatibus  abstitit  aeger. 

Die  15.  mensis  Decembris  a.  1855  aegrotus  in 
clinicum  chirurgicum  Bonnense  receptus  est;  conditio 
haec:  Tumida  lataque  facie,  crasso  naso  labiisque  tur- 
gidis  etatura  eius  fuit  mediocris ; rigebant  colli  regiones 
numerosis  turgidisque  nodis;  respirationis  ac  digestio- 
nis  organis  in  untversum  sanis,  levis  tamen  interdum 
catarrhus  bronchialis  adfuit  et  alvus  modice  adstricta. 

Tumor  pedis  ab  articulo  tibio-tarsali  fere  ad  di- 
gitos  se  pandit:  pes  unam  dimidiamque  pedis  sani 
habere  videbatur  extensionem.  Cognosci  potuit  tumor, 
praesertim  in  medio  pede,  ex  osse  esse  enatus:  non 
cedens  pressui,  nec  magnum,  si  tangebatur,  efficiens 
dolorem.  Quatuor  aperturis,  quarum  ea,  quae  maxime 
intus  fuit,  in  ipso  interiore  pedis  margine  apparuit 
atque  ea,  quae  maxime  fuit  externa,  quarto  digito  fere 

responsit , fistularum  fuerunt  symptomata:  durae  cal- 
losaeque  orae,  internus  languor  atque  secretio  saniei. 
Secunda  apcrtura  interior  fuit  maxima.  Omnes  inierunt 
partim  in  asperum,  periostio  denudatum  os,  partim  in 
telam  spongiosam,  quae,  et  levi  quidein  specilli  pressu 
sanguinem  misit.  Omnes  pedis  articuli,  etsi  nonnulli 
passive  tantum,  moveri  potuerunt.  Specilli  auxilio  ossa, 
quae  maxime  morbose  affecta  erant,,  haec  invenieban- 
tur:  primum  et  secundum  os  cuneiforme  ac  duo  prima 
ossa  metatarsi  in  parte  inferiore. 

Morbum  fuisse  cariem  basi  scrophulosa  ex  symp- 
tomatis  satis  apparuit,  in  ossibus  vero,  quae  circum- 
fuerunt , tumor  exiguusque  dolor  magis  significare 
videbatur  lentum , inflammatorium , nondum  perfectum 
processuin,  quern  bona  cura  remotisque  ossibus,  iamiam 
cariose  affectis,  recessurum  esse  certe  fere  sperari 
potuit.  Quamobrem  prognosis  pedis  conservation!  non 
infausta  fuit,  quum  caries  in  paucis  tantum,  etsi  scal- 
pello  difficilioribus  adfuerit  ossibus,  atque  acuta  exorta 
inflammatione,  suppuratione  etc.  ceteris  quae  circum- 
sunt  ossibus  somniculosa  quadam  hyperaemia  affectis, 
recreatio  atque  incitatio  afrerantur.  Cura  initio  erat 
generalis,  quia  processus  nondum  ad  finem  pervenerat 
atque  fieri  potuit,  ut  apta  cura  regressus  efficeretur. 
Quare  primis  septimanis  adhibebantur  ea  balnea,  quae  nos 
vocamus  „MutterlaugenbaderB,validadiaeta,  Kaliiodatum. 

Die  12  mensis  Ianuari  1856  operatic  effecta  est 
ab  cl.  professore  Dr.  Busch,  assistentibus  Dr.  C.  0. 
Weber,  aliis. 

Simplex  incisio  longitudinalisin  interiore  pedis  latere, 
dorsum  fere  attingens  a prima  phalange  fere  usque 
ad  os  naviculare  se  extendit.  Ex  hac  incisione  vectis> 
serrae  foreipisque  auxilio  partes  morbose  affectae  remo- 
tae  sunt.  Tendinibus  extensoriis,  nec  minus  tendini 
muse,  tibial.  ant.  parsum  est.  Deiude  excisa  sunt  om- 
nia ossa  cuneiformia,  decapitata  duo  prima  metacarpi 
ossa,  resecata  pars  ossis  mavieularis.  Operatione  vix- 
dum  perfecta  pes  ipse  atque  omnes  digiti  moveri 
poterant.  Quod  ad  curam  vulneris  incisione  effecti 
attinet,  in  utroque  incisionis  angulo  duae  suturae  no- 
dosae  iniectae  sunt  cetera  vulneris  parte  linteo  carpto 
contecta.  Per  duodeciin  post  factam  operationem  dies, 
per  quos  continuos  pes  in  balneis  aquae  calidae  pone- 
batur,  bona  suppuratio  cum  granulationibus  in  vulneris 
fundo  exsistentibus  cognosci  potuit.  Hoc  tempore 
praeterlapso  vulnus  contegebatur  linteo  carpto , su- 
perpositis  simul  cataplasmatis.  Interea  vero  granu- 
lationes  initio  bonae,  quae  celerem  sanationem  in- 
dicare videbantur,  in  lanquida  secernentiaque  ulcera 
connnutabantur  ideoque  omnem  sanationis  spem  prorsus 
fere  exstinxerunt.  Quamquam  diligentissima  adhibita 
est  cura,  tamen  vulnus  per  longum  temporis  spatium 

malam  speciem  praebebat  atque  lente  modo  factum  est 
argento  nilrico,  cataplasmatis  balneisque  corticis  quer- 
cus  diligenter  adhibitis,  ut  sanatio  tandem  efficeretur. 
Quum  20.  die  mensis  Maii  aegrotus  nosocomium  re- 
linqueret,  vulnus  glutinatum  erat  exceptis  vero  perexiguis 
quibusdam  locis , qui  (amen  fistulosam  speciem  prae- 
bebant.  Pes  in  tonam  quidem  formam  redactus  erat, 
sed  lamen  inuneribus  suis  non  plane  fungi  potuit. 
Perditae  substantiae  loco  solida,  non  ossea  tela  erat. 


Casus  II. 

Iohanna  Still,  13  annos  nata,  Werdensis  die  17.  mensis 
lunii  a.  1851  in  clinicum  Bonnense  recepta  est.  Pater, 
publico  munere  functus,  praematura  morte  ei  fuel  at 
abreptus.  Tenera  fuerat  corporis  constitutione,  specie 
iucunda  atque  anirno,  institutione  et  doctrina  ita  iam  ex- 
culto,  ut  laetissimam  sui  puella  concitasset  spem.  Turn 
vero  subito  ei  acciderat,  ut  patris  morte  inopiae  de- 
dita  cogeretur  a prima  luce  usque  ad  vesperum  in 
fabrica  laborem  subire.  Mala  autem  hac  conditione, 
quum  necessitas  ei  esset  imposita  sedentariam  semper 
faciendi  operam,  inutilem  aerem  hauriendi,  crudos  etiam 
atque  eoncoctu  difficiles  cibos  sumendi,  factum  est,  ut 
paullatim  aegrotaret.  Exiguam  articuli  pedis  sinistri 

contusionem  intumescentia  sequebatur , quae  tandem 
emotlita  per  partes  molles  perrupit. 

Quare  quum  factum  esset,  ut  non  amplius  posset 
negotia  perficere  neque  etiam  medici  istius  loci  opera 
ad  removendum  malum  quidquam  profecisset,  in  clini— 
cum  Bonnense  missa  est. 

Instituta  exploratione  adesse  inveniebantur  corpus 
\a'de  emaciatum,  debilitas  haud  exigua,  pulsus,  prae- 
cipue  vespertino  tempore  acceleratus , pallidus  faciei 
color  atque  vultus  mali  acerbitatem  satis  indicans. 
Thoracis  exploratio  suspicionem  movit,  tubercula  cruda 
in  utriusque  pulmonis  lobis  superioribus  inesse.  Ex 
apertura  ulceris , quod  in  exteriore  latere  sinistri  pe- 
dis articuli  aderat , subfusca  foetidaque  sanies  lente 
profluebat.  Huius  aperturae  maxima  pars  biliosa  sub- 
nigraque  massa,  quae  spongiae  similis  crescebat  atque, 
si  attingebatur,  facile  sanguinem  fundebat,  obturata 
apparuit.  Nocturnam  quieter*  dolores  in  ossibus  cari- 
ose  aflfectis  persaepe  interrumpebant- 

Curae  initium  eo  est  factum,  quod  aegrotae  firini 
copiosique  praebebantur  cibi;  deinde  praescribebatur 
ferrum,  exigua  dosi  interne  adhibendum  atque  tepida 
aquae  ferratae  balnea. 

Cura  externa  instituta  est  eo , quod  luxurians 
massa  ac  spongiosa  filo  circumvolvebatur , quo  vero 
basis  pseudoplasmatis  non  prius  quam  nono  deinum 

die  persecata  est,  quia  inassa  dura  erat  ac  lirma  neque 
etiam  propter  tirnendam  sanguinis  profusionem  scal- 
pello  uti  licuit.  Specillum  postea  in  talum  immissum 
alte  penetravit.  Iam  ab  initio  tepida  fomenta  ex  cal- 
cariae  hypochlorosae  solutione  imposita  erant,  quibus 
omnis  odoris  foetor  mox  sublatus  fuerat. 

Bona  haec  rerum  commutatio  iam  brevi  post  sa- 
luberrimam  exercere  coepit  vim;  redierunt  vires,  vul- 
tus  alacritas , malarum  rubor;  quin  etiam  ipse  pedis 
articulus,  qui  morbose  affectus  erat,  nonnullam  mobi- 
litatem  recepit.  — Die  7 vero  mensis  Iulii  dolorosum 
aperiri  oportuit  abscessum,  qui  infra  malleolum  inter- 
num exstiterat,  earn  fortasse  ob  causam,  quod  morbo- 
sus  pes  saepe  in  interiore  latere  cubuerat,  ne  doloro- 
sus  ulceris  pressus  adesset.  Ineunte  mense  Augusto 
in  buius  absoessus  cavo  novus  apparuit  fungus,  non 
dissimilis  illi , qui  antea  remotus  erat.  Siinul  saniei 
secretio  crevit  doloresque  nocturni  aucti  sunt. 

Quare  dubitari  non  poterat,  quin  ossa  magis  ma- 
gisque  destruerentur  ideoque  quam  primum  removenda 
essent.  Nosocomii  t.t.  director  cl.Wutzer,  Symei  me- 
thodo  uti  statuerat,  quum  nosocomium  visitaret  pris- 
tinus  chirurgiae  professor  Marburgensis , cl.  Dr.  Ro- 
bert, qui  permultis  partialibus  ossium  resectionibus 
prae  ceteris  egregie  notus  est.  Instituta  exploratione 
cl.  Robert  resectionem  resp.  extirpationem  ossium 

tarsi  cariosoruin  eensebat  sufficere.  Et  re  vera  ne- 
gari  non  poterat,  quin  vires  puellae,  ex  quo  in  noso- 
comium  recepta  erat,  auctas  esse.  Quae  res  desi- 
derium  quam  maximam  pedis  partem  puellae  servandi, 
magnopere  adiuvit.  Quamobrem  cl.  Robert  invitatus 
est,  ut  operationem  a se  propositam  ipse  etiam  in- 
stitueret.  Is  10.  die  tnensis  Augusti  a.  1851  assis- 
tentibus  Dr.  Schauenburg , C.  0.  Weber,  aliis,  opera- 
tionem hoc  modo  perfecit. : 

Incisione  cutanea  6“  oblique  per  integuinenta 
librcsainque  fasciam  instituta , scalpello  ad  talum  pro- 
cessit  deindeque  oribus  vulneris  tendinibusque  in.  m. 
peronaeorum  obtusis  hamis  caute  sustentatis  partim 
scalpello  , partim  forfice  emollitas  ossium  cellulas  ex- 
secavit.  Hoc  modo  talum,  superiorem  et  anteriorem 
calcanei  superficiem  glenoidalem,  tandemque  os  cuboi- 
deuin  exslirpavit.  Superficies  articulares  tibiae  fibulae- 
que  adhuc  non  deletae  fuerunt.  Remotis  omnibus 
rnorbose  aflfectis  ossium  partibus  vinctura  simplex,  per 
quam  secretum  e vulnere  poterat  effluere,  superposita 
est;  deinde,  ut  pes  in  recta  positione  teneretur,  non- 
nullae  regulae  e carta  densata  applicatae  sunt  atque 
turn  crus  inferius  in  apparatu , quern  nos  vocamus 
„Lofflersche  Schwebe“  positum  est. 

Iam  paucis  diebus  post  febris , quae  vulneri  su- 
pervenerat,  comminuebatur ; veheinentes  nocturni  in 

ossibus  dolores  recesserunt.  Copiosa  quidem , sed 
bonae  specie!  suppuratio  incidit,  rubrae  granulationes 
e fundo  vulneris  exstiterunt  et  animi  alacritas  simul 
cum  viribus  rediit,  ita  ut  die  18.  m.  Augusti  conditio 
generalis  sine  dubio  videretur  multo  melior  esse,  quam 
ante  operationem.  Hoc  tempore  quum  clinici  director 
abesset , primus  medicus  assistens  Dr.  Schauenburg 
curam  aegrotae  suscepit. 

Die  24.  m.  Augusti  granulationes  in  yulnere  adeo 
apparuerunt  relaxatae , ut  ligamen  dect.  chin,  et  tinct. 
myrrhae  irrorandum  esse  videretur.  Conditio  puellae 
ab  hoc  inde  tempore  magis  magisque  in  peius  com- 
mutabatur,  quum  febris  hectica  augeretur  atque  secre- 
tio  fieret  saniosa.  Remediis  contra  haec  frustra  ad- 
hibitis  quaestio  exorta  est,  num  forte  amputatio  cruris 
sit  necessaria.  Earn  vero  Dr.  Robert,  interea  arcessi- 
tus  die  5.  m.  Septembris  reiecit,  quia  vires  nimis  iam 
debilitatae  essent  atque  vitii  pulmonis  symptomata  cla- 
rius  apparuissent.  Die  12.  m.  Septembris  pyaemiae 
symptomata  cognosci  potuerunt.  Adhibita  remedia 
nihil  proluere.  Die  14.  m.  Septembris  mors  secuta  est. 

Sect  ion  e inventum  est,  cariem  in  omnes  , quae 
relictae  erant , ossium  tarsi  partes  atque  in  inferiore 
tibiae  et  fibulae  extremitates  se  extendisse.  Sanies, 
quae  tertiam  tibiae  partem  totam  fere  circumierat,  os 
nigraverat  atque  circumfluebat.  Hinc  igitur  resorptio 

profecisse  videbatur.  Aperto  thoracis  cavo  cognitum 
est,  tubercula  in  utriusque  pulmonis  lobis  superioribus 
esse  emollita  atque  permultos  effecisse  abscessus  exi- 
guos.  Hos  vero  verisimile  est  e febri  pyaemica  esse 
ortos,  quia  ante  earn  nec  tussis,  nec  sputa  observata 
erant. 

Vita. 


Bonnensis  natus  sura  Nicolaus  Simrook  mno  huius  saeculi  tri- 
igesimo  secundo,  patre  Josepho,  raatre  Gertruda,  e gente  Sturm, 
[quorum  matrem  adhuc  superstitem  veneror.  Fidem  profiteor  ca- 
tholicam. 

Per  octo  annos  Gymnasium,  quod  urbe  patria  Schopenlo, 
moderator  clarissimo,  adhuc  floret,  frequentavi.  Deinde,  matu- 
ritatis  testimonio  munitus , almam  hanc  Utterarum  academiara 
Rhenanam  adii,  arti  medicae  me  daturus;  a Bauerbandio , rec- 
tore  t.  t.  magnifico  in  civium  academicorum  numerum  receptus, 
jnomen  professus  sum  apud  c).  Naum  annum,  decanum  specta- 
tissimum. 

Professores  clarissimi,  quorum  per  quadriennium  scholia  exer- 
citationibusque  practicis  interfui,  sunt;  van  Calker,  TrOSChel, 
Bischoff,  Treviranus,  Noeggerath,  Pliioker,  Mayer,  M.  J. 
Weber,  Budge,  C.  0.  Weber,  Naumann,  Wutzer,  Killan, 
Helmholtz,  Busoh. 

Quibus  omnibus  praeceptoribus  meis,  imprimis  clinicis,  gratia* 
ago,  quas  debeo  maximal. 


Theses, 

•O  1 epuhlica  circumctsio  < omnino  comtnendand 

2)  Nemo  chirurgus,  nisi  medicus. 

3)  Contruindicalio  est  contradictio. 

4 ) Non  sunt  morbi  incur abiles. 

5)  Saepissime  medicus  sine  diagnosi  agit  et  ug 
debet. 

Medicus  verus  sine  religione  esse  non  potest 

7)  Cyanosis  non  e mistione  sanguinis  urteriosi 
venosi,  sed  eo  exslat quod  sanguinis  circuit 
turbata  est. 

8 ) Abortus  inter dum  provocandus. 

9)  Certa  methodus  ad  perinaeum  in  partu  serva 
dum  hucusque  non  est. 

JO)  Recentiora  chemico-microscopica  s India  arti  c 
stelriciae  hucusque  nihil  profuerunt. 


